**EU FONDOVI.HR**

**Pozivi u studenom**

**Jeste li pripremili svoje projekte?**

**U sklopu Programa ruralnog razvoja 2014. - 2020. mjere 4 „Ulaganja u fizičku imovinu“, u najavi je čak 5 natječaja  za mjesec studeni.  
  
U nastavku se nalaze dodatne pojedinosti kako biste se  na vrijeme mogli pripremiti i odabrati onaj natječaj koji odgovara Vašim potrebama i mogućnostima:**

**4.1.1. Restrukturiranje, modernizacija i povećanje konkurentnosti poljoprivrednih gospodarstava (tovno govedarstvo)** - natječaj je namijenjen korisnicima koji se bave tovnim govedarstvom te bi htjeli investirati u objekte za životinje i njihovu infrastrukturu.  
  
**Prihvatljive aktivnosti**

- izgradnja, rekonstrukcija, opremanje objekata za životinje (uključujući vanjsku i unutarnju infrastrukturu u sklopu poljoprivrednog gospodarstva)

**4.1.2. Zbrinjavanje, rukovanje i korištenje stajskog gnoja u cilju smanjenja štetnog utjecaja na okoliš** - ovim natječajem se želi potaknuti korisnike da smanje štetni utjecaj stajskog gnojiva za okoliš putem investicija u pravilno zbrinjavanje, rukovanje i skladištenje stajskog gnojiva u vidu  izgradnje/rekonstrukcije/opremanje skladišnih objekata za stajski gnoj i/ili poboljšanjem učinkovitosti korištenja gnojiva.  
  
**Prihvatljive aktivnosti**  
  
- građenje/rekonstrukcija i/ili opremanje skladišnih kapaciteta za stajski gnoj i digestate uključujući opremu za rukovanje i korištenje stajskog gnoja i digestata isključivo za vlastite potrebe i/ili poboljšanje učinkovitosti korištenja gnojiva (strojevi i oprema za utovar, transport i primjenu organskog gnojiva) isključivo za vlastite potrebe.  
  
  
**4.1.3. Korištenje obnovljivih izvora energije** - ovim natječajem se želi potaknuti korisnike ka većem korištenju obnovljivih izvora investicijama u izgradnju i opremanje objekata za proizvodnju energije iz obnovljivih izvora (sunca ili biomase) za vlastite potrebe.  
  
**Prihvatljive aktivnosti**  
  
- građenje/rekonstrukcija i/ili opremanje objekata za: proizvodnju energije iz obnovljivih izvora (biomasa i sunce) za potrebe vlastitih proizvodnih pogona korisnika, s pripadajućom opremom i infrastrukturom  
  
- prijem, obrada i skladištenje sirovina za proizvodnju energije iz obnovljivih izvora (biomasa i sunce) s pripadajućom opremom i infrastrukturom za vlastite potrebe  
  
- obrada, prerada i skladištenje izlaznih supstrata za organsku gnojidbu s pripadajućom opremom i infrastrukturom za vlastite potrebe i/ili nabava strojeva za transport i primjenu izlaznih supstrata za organsku gnojidbu na poljoprivrednim površinama s pripadajućom opremom i infrastrukturom, za vlastite potrebe.  
  
  
**4.2.1. Povećanje dodane vrijednosti poljoprivrednim proizvodima** - natječaj je namijenjen za korisnike koji se bave preradom poljoprivrednih proizvoda, a žele investirati u građenje i/ili opremanje objekta za proizvodnju i preradu.   
  
**Prihvatljive aktivnosti**  
  
- ulaganja u objekte za proizvodnju i preradu.  
  
  
**4.2.2. Korištenje obnovljivih izvora energije** - ovim natječajem se želi potaknuti korisnike ka većem korištenju obnovljivih izvora investicijama u izgradnju i opremanje objekata za proizvodnju energije iz obnovljivih izvora (sunca ili biomase) za potrebe vlastitih proizvodnih pogona.   
  
**Prihvatljive aktivnosti**   
  
- građenje/rekonstrukcija i/ili opremanje objekata za:  
- proizvodnju energije iz obnovljivih izvora (biomasa i sunce) za potrebe vlastitih proizvodnih pogona korisnika, s pripadajućom opremom i infrastrukturom  
- objekata za prijem, obradu i skladištenje sirovina za proizvodnju energije iz obnovljivih izvora (biomasa) s pripadajućom opremom i infrastrukturom za vlastite potrebe  
- objekata za obradu, preradu i skladištenje supstrata za organsku gnojidbu s pripadajućom opremom i infrastrukturom za vlastite potrebe  
te nabava strojeva za transport i primjenu supstrata za organsku gnojidbu na poljoprivrednim površinama s pripadajućom opremom i infrastrukturom, za vlastite potrebe.   
  
  
**Razina i visina potpore**  
  
Od 5.000 do 2.000.000 EUR (ovisno o natječaju)  
  
**Pripremite se na vrijeme!**   
  
**Pratite naše obavijesti o otvorenim natječajima!**